РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 20

от заседание на Комисия ”Професионална квалификация и 
информационни технологии”,
проведено на 16.09.2021 г.

Днес, 16.09.2021 г. /четвъртък/ от 10:00 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

ГЕРГАНА МУТАФОВА /отпуск/
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	

На заседанието присъстват експертните сътрудници на комисията: Тодор Събчев – директор на дирекция „ИТСС“, Анелия Чомакова – началник отдел „ИО“ в дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“, Георги Бошнаков – главен експерт в отдел „ИО“, дирекция „ИТСС“ и Венцислав Василев – главен експерт в отдел „ИО“, дирекция „ИТСС“.

1.	Писмо от Държавна агенция „Електронно управление“ относно създаване на интеграция в Системата за сигурно електронно връчване на подструктури на районните съдилища.
Пленумът на Висшия съдебен съвет със свое решение по протокол № 14/18.06.2020 г., т. 45 възложи на Драгомир Кояджиков, Боян Новански, Огнян Дамянов - членове на Висшия съдебен съвет, и на Васил Пеловски- и.д. главен секретар на ВСС, да проучат възможността за проектно финансиране на доразвитието и надграждането на Единния портал за електронно правосъдие /ЕПЕП/ и системата за електронно призоваване и съобщаване, както и да представят пред Пленума на Висшия съдебен съвет доклад в тази връзка и приложена проектна идея. 
	С решение на КПКИТ по протокол № 33/10.11.2020 г., т. 12, е изпратено запитване относно напредъка по проучване на възможността за проектно финансиране на доразвитието и надграждането на ЕПЕП и системата за електронно призоваване и съобщаване като към настоящия момент в Комисията не е получен отговор.
	С Доклад от 27.08.2021 г. до комисия „Професионална квалификация и информационни технологии“ към Пленума на ВСС, г-жа Калина Чапкънова предложи да се изиска наличната информация и материали относно напредъка по проучване на възможността за проектно финансиране на доразвитието и надграждането на ЕПЕП и системата за електронно призоваване и съобщаване от Драгомир Кояджиков, Боян Новански, Огнян Дамянов и Васил Пеловски, определени съгласно решение на Пленума на ВСС по протокол № 14/18.06.2020 г., т. 45, като предложението й не се прие от Комисията.
	Със свое решение по т.1 от протокол 19/02.09.2021 г. Комисия „Професионална квалификация и информационни технологии“ към Пленума на ВСС изрази положително становище относно удължаване на срока на влизането в сила на разпоредбата на чл.38, ал.2 от ГПК до надграждане на Единния портал за електронно правосъдие и системата за електронно призоваване и съобщаване, поради невъзможност за обезпечаване на своевременното ѝ прилагане и изпрати решението си на Комисия по правни въпроси към пленума на Висшия съдебен съвет, по компетентност и за изготвяне на предложение до Пленума на ВСС. Със същото решение Комисията реши да организира среща с представители на ВСС, представители на „Евротръст Технолъджис“ АД – към настоящия момент единствен вписан доставчик в националния доверителен списък за предоставяне на квалифицирана услуга за препоръчана електронна поща и представители на „Информационно обслужване“ АД – изпълнител по проект “Доразвитие и централизиране на порталите в сектор „Правосъдие“ за достъп на граждани до информация, е-услуги и е-правосъдие”, за проучване възможността за използване на предоставяната услуга за препоръчана електронна поща. 
	Във връзка с гореизложеното,

	Комисия „Професионална квалификация и
	информационни технологии”
	Р Е Ш И :
	
1.1. Интеграция между Единната информационна система на съдилищата и Системата за сигурно електронно връчване /ССЕВ/ на Държавна агенция „Електронно управление” е нецелесъобразна.
1.2	Предлага на пленума на Висшия съдебен съвет да вземе следното решение:

ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ 
РЕШИ:

ВЪЗЛАГА на Комисия „Професионална квалификация и информационни технологии” да възобнови процедурата за извършване на пазарни консултации във връзка с провеждане на избор на изпълнител на договор за обществена поръчка с предмет „Надграждане на Система за електронно призоваване“, разработена по проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система“  по договор за безвъзмездна помощ № 93-00-41/20.02.2013г., финансиран от Норвежкия финансов механизъм (НФМ) 2009-2014 г.

2.	Писмо от административния ръководител на АдмС – Варна относно констатиране на проблем при подписването на документи от администрацията с квалифициран електронен подпис и предоставянето им в електронна среда.

	Комисия „Професионална квалификация и
	информационни технологии”
	Р Е Ш И :
	
2.1. Да се предостави на Пленума на Висшия съдебен съвет писмото от административния ръководител на АдмС – Варна, ведно с протокола от предстояща среща на 17.09.2021 година на членове на Висшия съдебен съвет с представители на „Евротръст технолъджис“ АД и „Информационно обслужване“ АД, след анализиране на получената информация.

3.	Писмо от зам.-председател на Софийски градски съд относно дублиране на портали, предлагащи услугата за заявяване на правна помощ.

	Комисия „Професионална квалификация и
	информационни технологии”
	Р Е Ш И :
	
3.1.  Не възразява до осъществяване на връзката между Единната информационна система на съдилищата и Единната електронна система за правна помощ /ЕЕСПП/, Софийския градски съд да се присъедини към уеб-базираната система на Националното бюро за правна помощ.

3.2. Решението на Комисията да се изпрати на председателя на Софийски градски съд.

4.	Писмо от зам.-министър на правосъдието относно писмо от Адвокатска колегия – Пловдив за ползване на софтуерна система „Удостоверител на документи“.
Единната информационна система на съдилищата не е интегрирана и не се предвижда да бъде интегрирана със софтуерна система „Удостоверител на документи“,

	Комисия „Професионална квалификация и
	информационни технологии”
	Р Е Ш И :
	
4.1. ДА СЕ ИЗПРАТИ решението на Комисията, по протокол № 15 от 07.07.2021 г., т. 2 на Министъра на правосъдието.

5.	Писмо от главния секретар на Висшия съдебен съвет относно проект на нови Вътрешни правила за организацията на документооборота и деловодната дейност в АВСС.

	Комисия „Професионална квалификация и
	информационни технологии”
	Р Е Ш И :
	
5.1. ПРИЕМА писмото от Главния секретар на Висшия съдебен съвет относно проект на нови Вътрешни правила за организацията на документооборота и деловодната дейност в АВСС, за запознаване и произнасяне.

6.	Писмо от административен ръководител на ОС – Добрич относно даване на съгласие за разкриване на още една щатна бройка за „системен администратор“.

	Комисия „Професионална квалификация и
	информационни технологии”
	Р Е Ш И :

6.1. ОТЛАГА разглеждането на т.6 до провеждане на съвместно заседание относно изменение на правилата за отпускане на щатни бройки за „системен администратор“ на Комисия „Професионална квалификация и информационни технологии“ към пленума на Висшия съдебен съвет и Комисия „Съдебна администрация“ към Съдийската колегия на Висшия съдебен съвет.

6.2. Решението на Комисията да се изпрати на адмиинстративния ръководител на Окръжен съд – Добрич, за сведение.

7.	Предложение за попълване състава на Комисия „Професионална квалификация и информационни технологии“ към Пленума на Висшия съдебен съвет.

	Комисия „Професионална квалификация и
	информационни технологии”
	Р Е Ш И :
	
7.1. ПРИЕМА за сведение предложението за попълване състава на Комисия „Професионална квалификация и информационни технологии“ към Пленума на Висшия съдебен съвет.

7.2. ПРЕДЛАГА НА ПЛЕНУМА НА ВИСШИЯ СЪДЕБЕН СЪВЕТ ДА ОПРЕДЕЛИ Боян Новански за член на Комисия „Професионална квалификация и информационни технологии“.

7.3. ВНАСЯ предложението в заседанието на Пленума на Висшия съдебен съвет, насрочено за 23.09.2021 г., за разглеждане и произнасяне.

8.	Предложение от г-н Боян Новански – член на ВСС относно оптимизация на работата на Единния портал за електронно правосъдие /ЕПЕП/.

	Комисия „Професионална квалификация и
	информационни технологии”
	Р Е Ш И :
	
8.1. ВЪЗЛАГА на г-н Тодор Събчев - директор на дирекция „ИТСС“, в 14-дневен срок, да събере индикативни оферти /ценови предложения/, по точките от предложението на г-н Боян Новански, относно оптимизация на работата на Единния портал за електронно правосъдие /ЕПЕП/, като в случай на констатация на съществуващи функционалности, те да бъдат изключени.

9.	Писмо от председателя на Държавна агенция „Електронно управление“ относно извършване на независими анализ и междинна оценка на изпълнението на Стратегията за развитие на електронното управление в Република България и на Пътната карта за нейното изпълнение.

	Комисия „Професионална квалификация и
	информационни технологии”
	Р Е Ш И :
	
9.1. ОТЛАГА произнасянето по т. 9 за следващото заседание на Комисията.

10.	Становище от г-жа Олга Керелска - член на ВСС и ръководител на проект „Доразвитие и централизиране на порталите в сектор „Правосъдие“ за достъп на граждани до информация, е-услуги и е-правосъдие“ по решение по протокол №18/30.08.2021 г., т.14.1 на КПКИТ.

	Комисия „Професионална квалификация и
	информационни технологии”
	Р Е Ш И :
	
10.1. ПРИЕМА ЗА СВЕДЕНИЕ  становището на г-жа Олга Керелска. Същото ДА СЕ ПРИСЪЕДИНИ към материалите на т. 8. 

11.	Писмо от и.ф. административен ръководител на РС - Павликени за закупуване на модул RegIX към JES.

	Комисия „Професионална квалификация и
	информационни технологии”
	Р Е Ш И :

11.1. Не възразява да бъде въведен програмен модул „Електронни справки чрез RegIX” към програмна система „JES” в Районен съд - Павликени, като разходите да са за сметка на бюджета на съда.
11.2. Изпраща решението по т. 11.1 на Комисия „Бюджет и финанси" към Пленума на ВСС, по компетентност.

12. Писмо от Софийска градска прокуратура, относно проведен одит на Централизираната система за случайно разпределение на делата (ЦССРД). 
		Комисия „Професионална квалификация и
информационни технологии”
Р Е Ш И :

12.1. Изпраща за сведение писмо от Софийска градска прокуратура, в изпълнение на решение на Комисия „Професионална квалификация и информационни технологии“, по Протокол № 19/02.09.2021 г. т. 6.2., в заседание на Съдийската колегия към Висшия съдебен съвет, насрочено за 21.09.2021 г.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /П/

КАЛИНА ЧАПКЪНОВА